Lars Boje Mathiesen (UFG), 2024-04-02:
Jeg synes grundlæggende, Folketinget lægger alt for mange love og tilbud og forbud ned over danskerne, men lad nu det ligge.
Jeg synes også, at vi faktisk taler de tiltag, der er lavet, lidt ned.
Vi skal huske at sige, at der er masser af grundvand derude.
Nedbøren er stigende.
Så er det korrekt, at i takt med at man tester flere boringer nu, finder man også flere rester.
Jeg har selv siddet i bestyrelsen for Aarhus Vand i 4 år, hvor vi har siddet og arbejdet med det her, og man bliver bedre til at teste, og man tester flere områder.
Så jeg synes lige, vi skal klappe hesten omkring de her ting.
Det gør jo ikke, at vi ikke skal sikre, at der er rent drikkevand, det vil vi alle sammen have, og det vil landmænd også.
Det er en skrøne, at landmænd ikke vil drikke rent drikkevand, for selvfølgelig vil de det.
Jeg kan huske, at vi havde nogle tal for de boringer, og det var 3 eller 4 pct. af boringerne, som handlede om ikke allerede udfasede pesticider.
Så man skal lige huske at få proportionerne i spil, og langt størstedelen, ja, over 90 pct., ud fra de tal, vi havde, var pesticider, som allerede var udfaset.
Så er der noget, der trækker ud i vores grundvandsboringer, som faktisk kommer inde fra byerne, og som man måske kan tage en debat om.
Men det er så en EU-sag omkring Roundup og Glyphosat og noget andet, som kommer inde fra storbyerne, og de kommer også ud i de her drikkevandsboringer.
Så det er mere kompliceret.
Nu vil man så lave de her frivillige aftaler, og jeg elsker jo frivillige aftaler, hvis man kan lave dem, og jeg synes sådan set, at det er fint.
Jeg ved godt, at kommunerne vil brokke sig over, de skal til at stå for det her, for det er så en udgift, som de skal til at have.
og så må de se, om de kan blive enige om det.
Der må man så sige, at man har de og de udgifter, og så må man se, om man så kan blive enig om det.
Jeg synes, det er rimeligt, at det er kommunerne, der skal stå for det, for det giver mening, at det er dem ude lokalt, der skal stå for det.
Det har vi også gjort tidligere i Aarhus, og vi kunne finde ud af det, så der er ikke noget problem, hvad det angår.
Så synes jeg, man skal være lidt varsom med at tale det her med, at man nu laver begrænsninger på de 25 m, op.
For man skal huske på, at det jo ikke grundlæggende ændrer noget på forureningsniveauet i de her boringer, for det siver ned.
Man kunne tro, at den her pesticidforurening har den grænse på 25 m, og at den er lige præcis der, og at der så ikke er nogen forurening der.
Sådan fungerer det ganske enkelt ikke i de grundvandsboringer, som er rundtomkring.
Det gør også, at de forskellige vandværker, hvis de får noget op, som der er for meget af, så renser det op, og nogle gange supplerer de det også med noget andet vand.
Så jeg synes faktisk, at vi i Danmark gør en lang række tiltag, som gør, at jeg faktisk er tryg ved vores grundvand.
Det betyder ikke, at vi skal hvile på laurbærrene, det betyder ikke, at vi ikke fortsat skal gøre noget.
Det synes jeg også er et godt tiltag.
Jeg synes, vi skal være varsomme med at sige, at alt er dårligt på det her område, for der bliver truffet nogle rigtige beslutninger om at forbyde nogle ting, og det kan være, der skal være flere.
Jeg synes, at VAP laver et fremragende arbejde med at teste de pesticider, vi har, for, hvor farligt det er.
Jeg tror ikke, der findes nogen steder i Europa, hvor man tester lige så godt, som vi gør med det VAP-arbejde, der foregår i Danmark.
Det skal være ordene herfra.